Els sub-20 sots-campions de Catalunya de 4 x 400\nDissabte s' ha celebrat al Serrahima el campionat de Catalunya de relleus sub-23, sub-20 i sub-18 juntament amb un control en pista sub-20, sub-18 i sub-16.\nHem presentat equip masculí sub-20 en 4 x 100 i 4 x 400.\nEls nois del 4 x 400 s' han proclamat sots-campions de Catalunya. El quartet format per Aleix Aznar, Oussama Blal, Pau Rey i Dan Vivas han entrat en 3'32"03, a quasi 3 segons del Cornellà. A la 1ª foto, recollint les seves medalles de plata.\nÉs la tercera millor marca sub-20 de la història del club, tan sols per darrera dels 3'29"85 de l' any passat en un equip on també hi havia l' Oussama i en Pau, però aleshores amb en Víctor Ballesta i en Sergi Adalid i dels 3'30"37 també del 2017 amb l' Oussama, en Pau, en Sergi Adalid i en Marc Garí.\nMarcón també del 4 x 100 encara que no hagin pogut ser més que 5ens (que ja és molt): 45"28 per Gerard Chiva, Martí Grau, Pau Rey i Juan Sánchez han format part d' una cursa amb un nivell brutal en la que els 4rts han corregut en 43"86 i els campions (també Cornellà) han aconseguit el rècord dels campionats amb 42"60.\nEn el seu cas, és el segon millor registre sub-20 de la història del club, per darrera dels 45"05 l' any passat de tres dels mateixos rellevistes (Martí, Pau i Juan), aleshores amb en Sergi Adalid.\nPel que fa al control, aquesta vegada només hi ha hagut una nova marca que entri al top-10 de tots els temps. Concretament, els 54"62 de l' Anna Boixet (a la 2ª foto) als 300 tanques sub-16, crono amb el que es situa 7ª. La Daniela Elvira ha fet 56"04.\nLa Martina Collet segueix amb la seva progressió imparable en 1000 i, amb 3'18"44, ha rebaixat en 4 segons la seva millor marca, obtinguda en pista coberta. La Sara Adjar ha fet 3'21"58 i la Marina Roselló 3'23"23.\nPel que fa a la resta de noies, en 100 Laia Garcés 13"95 (vent -0'1 m/s), Alba Randoli 14"82 (0'3), Janna Castellà 15"08 (-0'3) i Olivia Llevat 15"96 (+0'1), mentre que en llargada Laia Garcés saltava 4'37 (MMP) amb vent +0'7 m/s, Carla Alfonso 4'34 (+1'9), Alba Randoli 4'12 (+0'7, també MMP)) i Daniela Elvira 3'95 (0'0).\nEn nois destaca l' extraordinària millora en 400 d' en Màxim Grau, que passa de tenir 58"10 a 55"67. Una animalada aquest canvi en una distància tan curta. Encara està 30è al ranking sub-18 de tots els temps, però és de justícia fer notòria aquesta millora.\nEn 100, Pol Ibáñez 13"95 (vent -0'1 m/s) i Isaac Coll 14"31 (-0'1), en javelina sub-18 (700 grams) Joel Coll 15'92, mentre que el mateix Pol Ibáñez feia 3 nuls inicials en alçada amb el llistó situat en 1'45.


Des de la Font del Bisbe: Sense grans novetats al front de Madrid.\nMalgrat la situació de confusió en la que viu el Madrid polític per les conseqüències de la investidura frustrada de Pedro Sánchez, el proper dimarts a la tarda tindrem el primer Ple ordinari del Congrés. Una sessió, que pot ser llarga, i començarà amb dos proposicions de PP i Ciudadanos “por la defensa de la Unidad de España”! No podia ser d’una altra manera, en aquesta cursa grotesca que porten en aquest tema, amb la complicitat del PSOE. Per cert, en altres punts, em tocarà intervenir des de la tribuna per primer cop.\nAquesta situació que es vol donar, de normalitat parlamentaria, contrasta amb l’actitud obstruccionista del govern en funcions, que intenta no donar explicacions de la seva activitat, perquè sense vergonya continuen aprovant decrets i gastant el pressupost, malgrat representar un parlament, el que el va escollir, que de fet avui ja no existeix. Ens desplacem per un camí desconegut i en aquest marc afloren les contradiccions d’un sistema que fa aigües per tot arreu.\nJa tinc entrades preguntes, proposicions no de llei, compareixences...en pràcticament totes les comissions parlamentàries de les que soc portaveu. Em queda encara alguna, com educació, presidida pel PP, que no ens em reunit mesa i portaveus, per a ordenar el futurs debats. Intento aprofitar al màxim els mitjans per a estudiar...si, de nou, m’he de fer un fart d’aprendre coses que em son imprescindibles per a fonamentar propostes i intervencions. Si el saber, diuen, que no ocupa lloc, os he de confessar que -serà per l’edat- em cal espai suplementari a la memòria.\nRebem un munt d’invitacions a conferències, jornades, presentacions, simpòsiums...etc. Algunes m’ha sabut greu no poder anar, la majoria no era necessari que hi anés. El fet que et convoquin a reunions parlamentàries, sovint amb menys de 24 hores - tot i que diuen que en el futur millorarà- fa que si et compromets a anar a algun lloc, puguis quedar malament per no poder fer-ho. Bé, fins ací, una breu explicació del que faig al front de Madrid.\nEtiquetes de comentaris: Congrés, Govern, sessions


Petites gotes fredes tremolant. Roger Casero Gumbau. Girona: Manel Fuentes o la recuperació del temps perdut\nAquests darrers anys el panorama radiofònic català, i de Catalunya, ha canviat molt; especialment la irrupció amb força de RAC 1, que ha sabut recollir el què Catalunya Ràdio deixava anar (Jordi Basté i Toni Clapés com a elements més coneguts, però també altres professionals com Xavier Bosch...).\nEls espais de matí (informatiu), tarda (magazine) i nit (esports) són els de referència i en aquests espais, també en d'altres, més enllà de divergències sobre el lideratge segons com i qui mesura les audiències, s'ha produït una tendència molt clara: RAC 1 no només s'ha alimentat de professionals de Catalunya Ràdio, també ho ha fet de part de la seva audiència.\nEl darrer episodi va ser el d'Antoni Bassas... I aquesta temporada passada es va conformar la tendència de pèrdua d'oients i de referència dins el panorama radiofònic català i en català, sobretot en favor de RAC 1, i en part també de la Cadena SER.\nLa nova programació de Catalunya Ràdio per aquesta nova temporada dóna símptomes d'una certa impaciència i preocupació de Catalunya Ràdio per recuperar el temps, lideratge i referència perduts, sobretot perquè l'aposta de la temporada passada no s'ha consolidat (Neus Bonet al matí i el femení trident a la tarda -Marta Alonso, Flora Saura i Míriam Fuster-) i amb tan sols uns temporada s'han amortitzat...\nManel Fuentes al matí (informatiu), Sílvia Cópulo a la tarda (magazine) i Pere Escobar a la nit (esports) són els noms i novetats destacades d'aquesta nova temporada de Catalunya Ràdio. Tots tres són periodistes plenament experimentats i consolidats, grans comunicadors i, sobretot, amb una personalitat ben marcada.\nAls informatius no només ens fixem en com ens expliquen les notícies, també en qui ens les explica, en com ens relaten la informació, i en programes com els que portaran, el relat de la informació no pot ser asèptic.\nPenso que aquest és el gran problema que en certa manera pot haver tingut Neus Bonet; és una gran professional, una bona periodista, però a l'allargada ombra de la personalitat d'Antoni Bassas i davant la definida personalitat d'en Basté (també d'en Francino a la SER), ho ha tingut certament complicat.\nAquesta és la meva percepció... quan escolto Catalunya Informació, com al 3/24, m'és igual quin periodista m'expliqui les notícies, però amb els informatius de les cadenes generalistes no, no m'és igual... L'estil, el caràcter i el posicionament del presentador pesen, i molt...\nManel Fuentes és un bon periodista, més enllà de la seva vessant mediàtica i humorística, Manuel Fuentes és, sobretot, un bon periodista i un gran comunicador. Com en Bassas també és deixeble del mestre Puyal, i amb Bassas va treballar i col·laborar molts anys, amb l'Alguna pregunta més, fins i tot abans que Bassas assumís el Matí de Catalunya Ràdio... Fuentes, encara que també ha treballat en altres emissores (Punto Ràdio), és un home de la casa...\nDesprés de dedicar-se a la informació esportiva i a l'humor, a la ràdio i a la televisió, ara Manel Fuentes afrontarà la direcció del programa informatiu de referència de Catalunya Ràdio, amb l'objectiu de plantar cara a Basté (que també provés de la informació esportiva), que naturalment voldrà consolidar-se, sinó seguir creixent... Per fer-ho Catalunya Ràdio rectifica i situa de nou el Matí de Catalunya Ràdio fins a les 12 del migdia... I a nivell general potencia també la informació esportiva, després d'haver-la desplaçat, reduït i fins i tot menyspreat, fet que ha sabut ben aprofitar RAC 1, fent dels esports un tret identitari i diferencial, una marca de la casa...\nPer mi la qüestió no serà Fuentes o Basté... per mi serà Fuentes i Basté, i també Francino, com a la tarda serà Cópulo, Clapés i Nierga i a la nit Escobar, Pou i de la Morena... El panorama radiofònic aquests darrers anys s'ha pluralitzat més i, com amb la televisió amb la ràdio fem també més diàling...\nEn fi, molta sort Manel en la teva estrena i nova etapa!\npd1: a qui trobaré, i molt, a faltar seran els de Minoria Absoluta...\npd2: també et pot interessar llegir\nBona sort Bassas!... Benvinguda Neus!, del divendres 18 de juliol de 2008\nCatalunya Ràdio es feminitza, del dijous 11 de setembre de 2008\nVideo killed the radio star: Polònia+Crackòvia vs Minoria Absoluta, del dissabte 25 de juliol de 2009\nPublicat per Roger Casero Gumbau a 6.9.09\nEtiquetes: mitjans comunicació, ràdio\nUnknown 21 de setembre de 2009, a les 23:22\nFa molts anys que escolto Catalunya Ràdio, ja la sento com una mica meva, i per això em sap molt greu la poca humanitat que està demostrant l'emissora els darrers anys.\nDes de fora sembla que només importi el benefici directe, l'audiència pura i dura. Es castiga a bons professionals que han dedicat anys a la casa. Penso en Toni Arbonès, en Xavier Solà, en Jordi Llavina (com em va fotre que fulminessin el Fum d'Estampa i tota Catalunya Cultura), en Toni Bassas... L'Ofici de Viure, líder a la seva franja, el passen a un horari molt pitjor. El que compta és posar més i més futbol, i seguir idiotitzant a les masses.\nEs mereixia l'Anaconda que la passessin a les 6 del matí? Després s'omplen la boca amb la catalanitat i la promoció de la cultura catalana.\nCada cop em costa més trobar programes de qualitat a Catalunya Ràdio.\nPer què no podem intentar imitar una mica la BBC? Davant el panorama de sequera radiofònica en català (cada cop em costa més trobar bons programes, RAC1 és encara pitjor, i ara COMRadio ha tallat el cap a en Jordi Sacristán), darrerament em dedico a escoltar-la per internet (tinc la sort de dominar l'anglès), i no només hi trobes programes divertits i de futbol, que també n'hi ha, si no que TAMBÉ hi ha un munt de programes temàtics i reportatges sobre cultura, ciència, natura, història, llibres.... super interessants. I alguns dels professionals que hi treballen fa anys i panys que ho fan, autèntics veterans que no han estat fulminats.\nFins i tot m'he passat a Radio Nacional de España online, que m'ofereix algunes petites joies, que a Catalunya Ràdio no tindrien cabuda.


Tancada la Convocatòria de les Beques de Delegats de Curs per a l’Escola d’Estiu | COL·LEGI D'ARQUITECTES DE CATALUNYA\nTancada la Convocatòria de les Beques de Delegats de Curs per a l’Escola d’Estiu\nJornades ARQ 2016. © Andrés Flajszer\nL'Escola Sert busca delegats de curs per a l'Escola d'Estiu, que tindrà lloc a plaça Nova durant els mesos de juny i juliol.\nEl delegat es responsabilitzarà del correcte desenvolupament del curs, recolzant als docents, informant sistemàticament al coordinador de formació de l'Escola i representant als alumnes del curs. A canvi, l'Escola ofereix una beca que cobreix l'import de la matrícula del curs corresponent.\nEl delegat/da de curs ha de ser un arquitecte/a jove, amb habilitats socials i capacitat per comunicar-se en públic. Ha d'estar especialment motivat per la temàtica que s'imparteix al programa formatiu, ser responsable i tenir nocions digitals a nivell de software.\nSi esteu interessats, podeu enviar una carta de motivació i el vostre Currículum Vitae a infosert@coac.net. Podeu descarregar el Protocol de Delegats de Curs per veure les diferents funcions i responsabilitats.


Arriba la 14ena edició del Festival de Creació Contemporània - Escena Poblenou - SIESTV\n31 jul. 2015 Arriba la 14ena edició del Festival de Creació Contemporània – Escena Poblenou\nEl festival de creació contemporània més participatiu de Barcelona torna amb una programació innovadora, arriscada i compromesa\nPosted at 09:59h in Cultura by siestv\nDel 22 al 25 d’octubre torna una nova edició d’Escena Poblenou. Noves dramatúrgies, teatre, circ, dansa, humor, arts del moviment, sitespecific, projectes artístics de comunitat, espais de diàleg i performance envairan tot el barri del Poblenou, a diferents espais singulars i sales del barri.\nUna programació que compta amb la complicitat del Festival Sismògraf d’Olot, l’espai El Graner, l’Antic Teatre, Metges Sense Fronteres i la sala d’arts visuals i projecte LaB de Can Felipa.\nEntre les propostes d’aquesta edició destaca “Cuaderno de Bitácora” de Colectivo N-340, un viatge que proposa un recorregut per la carretera N-430 des de Puerto Real (Cadis) fins a Barcelona. 1.248 kilòmetres que seran recollides en un quadern, un arxiu de viatge i d’experiència. Aquest projecte de noves dramatúrgies compta amb el recolzament de l’Antic Teatre.\nL’artista Jaime Refoyo i els alumnes de l’Institut 4 Cantons de Poblenou ens proposen una performance sobre l’experiència d’explorar les fronteres entre el moviment natural del cos i l’espai que envolta aquesta acció. A través del mètode GEOCOCO (Geografia de la Consciència Corporal), els alumnes crearan formes geomètriques complexes en aquesta performance.\nKamchàtka presenta “Fugit”, un espectacle en moviment on l’espectador serà testimoni i participarà activament en la fugida dels personatges, que estan obligats a deixar el barri. D’altra banda, Las XL ens mostraran “Abandónate mucho”, un espectacle de música i teatre que deconstrueix el mite de l’amor romàntic.\nMimaia Teatro i El Topic presenten “Adiós Bienvenida”, un espectacle de titelles que reflexiona sobre els cicles de la vida. De la mà de Joan Estrader, podrem veure “Mr. Kebab”, un espectacle d’humor absurd i ple de surrealisme, que no ens deixarà indiferents. També comptaren amb el projecte de música electropop “Pyramids on the street”, format per Marcel Biller i Eleonora Galise.\nA més, comptarem amb la instal·lació temàtica I-GUA (Poblenou) de Niko&Berto, un projecte comunitari amb la col·laboració de la Fundació Joia, el dibuixant Inky Finguers i el Casal de la Gent Gran.\nDins de la programació del festival, el projecte Embrions continua, per segon any consecutiu, amb l’objectiu de generar un espai de trobada i establir vincles de recolzament a la creació entre artistes que presenten els seus projectes en fase embrionària, i programadors nacionals i internacionals i públic general.\nEn aquesta edició podrem veure l’espectacle de poètica visual creat i interpretat per Diana Gadish, “Handle with care”, que farà que un indret habitual del carrer es converteix en un espai molt poc quotidià. Mirage Teatro (Juan Ayala, Miguel Oyarzun i David Alcorta) presenten “Dimitir no es un nombre Ruso”, una investigació sobre la incertesa d’enfrontar-nos a tot allò que no hem fet mai, en forma d’assaig sobre la possibilitat de la dimissió, la renuncia o l’evasió.\nD’altra banda, també es podrà veure “Díptico por la identidad”, de Vertebro teatro, una reflexió sobre el gènere i la cerca de la identitat personal.\nUn altre dels projectes que continua a Escena Poblenou és +D (més dones). L’objectiu principals d’aquests espectacles és fer més visible i potenciar la dona en la creació, apostant per una programació amb presència de dones artistes de l’escena contemporània.\n14ena edició, cric, dansa, Escena Poblenou, Festival de creació contemporània, teatre


Durant el curs 19-20, els alumnes de 3r d’ESO han participat en el programa educatiu Programa la teua obra, de la mà de l’empresa Caleidoscopio, startup de la Universitat Miguel Hernández d’Elx, i l’Ajuntament de Bètera.\nEs tracta d’un projecte educatiu que fusiona diferente disciplines on els alumnes aprenen a treballar en grup unint tecnologia i art.\nEl projecte consistia en la creació d’una obra de teatre (Storyboard, Guió i Programació de les instruccions del robot) i l’empresa ens va proporcionar el robot humanoide Rocko per tal de participar-hi.\nEl tema tractat era la preocupació sobre el futur del nostre planeta i la búsqueda de solucions per a contribuir a millorar la vida en ell.\nDurant el primer i segon trimestre, els alumnes van desenvolupar el guió i l’storyboard de l’obra de teatre.\nDurant el tercer trimestre i, a causa de la pandèmia del covid-19, el projecte es va paralitzar. Malgrat açò, i gràcies a l’interés de l’alumne Víctor Fuster, es va aconseguir desenvolupar l’obra mitjançant el programa Scratch i es va presentar igualment com a projecte finalitzat.\nA continuació podeu agafar seient i gaudir d’aquesta obra!\n« Curs 20-21: Publicació llistats provisionals procés d’admissió Educació Infantil i Primària\nCurs 20-21: Resolució beques menjador »


Nou consells per a embalar objectes fràgils abans d'una mudança | Consumer\nNou consells per a embalar objectes fràgils abans d’una mudança\nEn embalar objectes fràgils, és fonamental l'ús de plàstic de bombolles i altres materials protectors, així com identificar les caixes de la mudança amb claredat\nImatge: Katie Maxted\nLa preparació d’una mudança suposa embalar una gran quantitat d’articles. No tots s’han de guardar de la mateixa forma, ja que alguns són més delicats i exigeixen majors precaucions per a evitar que es trenquin o deteriorin. Aquest article descriu quins són els objectes més fràgils en una mudança i quins materials són necessaris per al seu correcte embalatge. També enumera /b>nou consells per a fer aquesta tasca de manera correcta i reduir al mínim les probabilitats de sofrir danys.\nObjectes fràgils i materials necessaris per a l’embalatge\nUna mudança sempre resulta bastant estressant i, en certs casos, fins i tot traumàtica. Per això, s’han de prendre totes les precaucions necessàries per a evitar que, a causa d’alguna fallada com el trencament d’alguna peça valuosa, ho sigui encara més. Això comporta que l’embalatge dels objectes fràgils sigui un dels capítols més importants en afrontar una mudança.\nEn una mudança cal assegurar-se que les caixes dels articles fràgils siguin d’un cartó ferm i resistent i que quedin ben tancades\nQuins articles són fràgils i es posen més en risc quan toca portar-los des d’un lloc a un altre? En general, són dos tipus d’objectes: d’una banda, els de materials delicats, com a cristall o ceràmica (vaixella, miralls, peces decoratives, etc.) i, per un altre, els articles electrònics. També es poden incloure els quadres, fotografies emmarcades de gran grandària o altres objectes d’aquestes característiques.\nUna vegada identificades les peces que necessitaran una protecció especial, s’han d’aconseguir els materials necessaris. Els més importants són paper de periòdic (o similar) i plàstics de bombolles, que en general són assequibles i fàcils d’aconseguir. Tampoc han de faltar altres elements típics en aquestes situacions: caixes, cinta adhesiva i grapadores.\nConsells per a l’embalatge dels objectes fràgils\nAmb tots els materials necessaris, només queda posar-se a la feina. Per a això, convé tenir presents alguns consells i recomanacions, com els nou que s’enumeren a continuació.\nEn la part inferior de cada caixa s’ha de col·locar una bona base de material amortidor perquè funcioni com a matalàs. Un dels recursos més apropiats per a complir aquesta funció són les boles de paper de periòdic o revistes. També poden ser molt útils els cartons d’envasos d’ous, sobretot si la caixa d’embalatge no contindrà objectes massa pesats.\nObjectes fràgils, per separat\nS’ha de procurar no embolicar junts dos articles fràgils, ja que en estar en contacte poden trencar-se mútuament. Com més delicades siguin les peces, major serà la cura que caldrà tenir en embolicar-les una per una amb plàstic de bombolles.\nFixos dins de les caixes\nTambé cal tractar que els objectes quedin disposats de tal manera que no es moguin. Per a això, en la caixa no han de quedar buits lliures, sinó que ha d’estar farcida d’algun material lleuger però resistent (paper, escuma de poliuretà, poliestirè, etc.). En certs casos també es pot emprar cinta adhesiva per a fixar els articles a l’interior de la caixa, encara que mai és convenient que quedin pegats sense farciment a les parets.\nArticles electrònics, en caixes apropiades\nPer als objectes electrònics de major grandària, sobretot els televisors de pantalla plana el trasllat de la qual comporta un risc més important, sempre la millor caixa és l’original del producte. Per això, si es té prevista una possible mudança en el moment de comprar-lo, el millor és conservar no sols la caixa, sinó també les peces de poliestirè que la subjecten en el seu interior. Una alternativa a això és buscar en mudar-se la caixa i altres articles d’embalatge, a través d’algú que hagi comprat un aparell similar en dates recents.\nApuntar en la caixa que el contingut és fràgil\nÉs fonamental apuntar la paraula “Fràgil” de manera ben visible en l’exterior de les caixes corresponents. També es poden fer altres aclariments, com el sentit en el qual convé col·locar-la (quina part ha d’anar cap amunt), si cal evitar per precaució col·locar altres embalums damunt, etc.\nCal assegurar-se que les caixes dels articles fràgils estiguin fabricades en un cartó ferm i resistent i que quedin ben tancades. És preferible excedir-se una mica amb la cinta adhesiva i no quedar-se curts: si una caixa es desmunta o es desfona durant el trasllat, les conseqüències poden ser irreparables.\nLa protecció idònia\nLa roba en certs casos pot funcionar com a protecció per a certs objectes, però cal anar amb compte. Sempre que es pugui, és millor utilitzar productes específics, com els plàstics de bombolles. També es pot recórrer a altres elements, com a encenalls de paper o de materials sintètics.\nExisteixen empreses especialitzades que embenin una gran quantitat de productes d’embalatge que posen especial èmfasi en la seguretat del transport. Quan es tracta de protegir peces molt valuoses, si es compta amb una mica més de diners, es pot accedir a diferents materials per a donar la major seguretat al trasllat.\nPortar un mateix els articles més delicats\nSempre que sigui possible, el trasllat dels objectes fràgils convé fer-lo un mateix i evitar que els manipulin els empleats de l’empresa de mudances o altres persones que desconeguin el contingut de les caixes.\naparells caixes cristall electrònics frágiles-ca mudanza-ca objetos-ca vaixella


Per molta gent, l'agost és el mes per excel·lència per fer vacances, viatjar, descansar, fer turisme o tot plegat. He cregut que era també el més idoni per parlar de l'onada de "turismofòbia" que s'ha desencadenat en alguns col·lectius socials, polítics, en mitjans de comunicació, tertúlies, etc. del nostre país.\nD'un temps ençà, especialment a la ciutat de Barcelona, s'escolten algunes veus interessades en propiciar la idea que els turistes fan nosa, que n'hi ha massa, que molesten... Tot plegat, per orquestrar una campanya de "turismofòbia" que posi a la ciutadania en contra del sector, talment, com si l'objectiu final fos foragitar-los a tots.\nÉs inqüestionable, que el turisme, com qualsevol altre activitat econòmica o humana, ocasiona molèsties: problemes de convivència, més trànsit de vehicles, cues i retencions per circular a ciutats i pobles (malauradament la nostra vila n'és un bon exemple), actes d'incivisme, increment de la inseguretat ciutadana, sorolls de dia i de nit, aglomeracions de gent a les platges, als carrers, als establiments comercials, encariment de preus, etc. que alteren la rutina o els hàbits de la gent del país. Quan es viu en comunitat, i de manera especial quan aquesta és nombrosa i diversa, la tranquil·litat perfecte no existeix, llavors, tots plegats, amb una bona dosi de bona voluntat, ens hem de proveir de la capacitat de paciència necessària per aguantar-nos els uns als altres.\nDeixant de banda la massificació, si busquem l'origen de gran part dels problemes de convivència que ocasionen els turistes, segurament els més greus, el trobarem principalment en les resquícies que han quedat d'aquell turisme gamberro i de borratxera, que al seu dia no es va saber eradicar ni frenar a temps, i que sol anar aparellat de la manca de respecte i civisme d'alguns individus, que venen al nostre país pensant encara que aquí és xauxa i tot està permès; també el podrem trobar en els abusos d'alguns desaprensius del sector que, moguts per un afany de lucre incontrolat d'efectes perversos, consenten que no es respecti ni l'entorn ni la convivència. El dia que el comportament d'aquests incívics esdevingui normal, o bé per pròpia voluntat o bé perquè s'apliquin mesures coercitives contundents, bona part dels problemes quedaran resolts.\nPerò, per què la situació ha arribat fins aquest punt? Crec que la principal responsabilitat la trobaríem en la manca d'una planificació i regulació del sector a tots nivells, que s'hauria hagut de fer fa molt temps. L'administració, hauria hagut d'implementar unes mesures que, sense deixar d'aprofitar tots els beneficis que el turisme reporta al país, ni tampoc perjudicar el sector, minimitzessin el seu impacte en la ciutadania. Malauradament, s'ha deixat que la situació derivi fins a tal extrem, que molta gent veu un greu problema en el que és una de les principals fonts de prosperitat i d'intercanvi cultural que tenim.\nMalgrat totes les mancances i molèsties que pot ocasionar el turisme, que sens dubte s'hauran de corregir o minimitzar, ens agradi o no, hem de reconèixer que és la principal font de riquesa i de treball d'aquest país, sense oblidar tampoc, que fou el sector que més va empènyer per fer-nos sortir del pitjor de la crisi.\nAra, pot ser un bon moment perquè les administracions implicades es posin a treballar per redreçar la situació i, juntament amb el sector, planificar i definir clarament quin futur volem pel turisme al nostre país. Tots plegats s'hauran d'esforçar per aconseguir un equilibri i una convivència en harmonia, que respecti tant la qualitat de vida quotidiana de la ciutadania com el propi turisme.\nPotser també ha arribat l'hora que, d'una vegada per totes, es comenci a buscar i promocionar amb ganes i de manera efectiva un turisme de qualitat, que no és altre que el de gent normal i respectuosa. Els professionals del sector, hauran també de correspondre i evolucionar fins a adquirir els nivells de professionalitat adients amb el turisme que volem.\nSi es vol fer un punt i a part que marqui un abans i un després, hem d'exigir a l'administració i als sectors implicats que comencin a treballar seriosament buscant solucions de present i de futur que ja no es poden demorar més; també seria bo deixar de banda la "turismofòbia", i no veure el turisme com un problema; el turisme al seu moment va ser la solució per aquest país, i encara continua essent-ho. El veritable problema el tindrem el dia que siguem tan inconscients com per foragitar-lo o que per qualsevol circumstància adversa, tan abundants en un món tan insegur i canviant com el nostre, deixi de venir. Si mai es dóna el cas, llavors sí que tots plegats tindrem un gran i greu problema.\nMés en aquest número: « La futura zona esportiva municipal Barcelona, 11 de juny del 2017 »


Marxa Nòrdica Viladecavalls: Grups d'entrenament\nEls grups són oberts a tothom,independentment de la seva edat i estat físic.\nꟷ Fer-se soci\nꟷ Fer un taller d'iniciació a la marxa nòrdica (gratuït i impartit pel club).\nꟷ Els bastons els proporciona el club\nActualment disposem de tres grups d'entrenament diferents.\n1. Grup Salut\nEl grup de salut està pensat per a gent gran i qui s'estigui recuperant d'alguna lesió. Es fa un recorregut circular pel centre del poble i Can Sanahuja, introduint la tècnica de la marxa nòrdica i exercicis de estiraments i de pilates amb bastons.\nHorari d'estiu (Del mes de Maig al 13 de Setembre)Tots els Dilluns, Dimecres i Divendres a les 8 del matí.\nHorari d'hivern (Del 14 de setembre al mes de Abril) Tots els Dilluns, Dimecres i Divendres a les 9 del matí.\nPunt de trobada: Parquing municipal de Viladecavalls, al costat de la policia.\nGrup del matí a la plaça de Can Turu\nGrup del matí al camí de Can Sanahuja\n2. Grup Manteniment\nPensat per tothom que vulgui mantenir-se en forma alhora que passa una bona estona. Es fa un recorregut circular pel poble i voltants. S'introdueix també la tècnica de la marxa nòrdica pels nouvinguts i es realitza un recordatori de la mateixa pels veterans. Es realitzen estiraments, utilitzant els bastons, després de fer la caminada.\nHorari d'estiu (del mes de Maig al 13 de Setembre): Dilluns, dimecres i divendres a les 18:30; Dimarts i Dijous a les 19:30\nHorari d'hivern (del 14 de setembre a Abril): Dilluns, dimecres i divendres a les 17,30; Dimarts i Dijous a les 18:30\nPunt de trobada: Parquing municipal de Viladecavalls, al costat de la policia .\nGrup de tarda a la porta de Can Sanahuja\nGrup de tarda fent una paradeta\n3. Grup de Caps de Setmana i Festius\nLas sortides son matinals i el punt de trobada es al parquing municipal. L'hora de trobada es de 8 a 9 del matí.\nPer a aquest grup hi ha una comissió específica formada pel Ramon, el Fèlix, el Cisco, el Ton i la Núria que es cuiden de buscar activitats de marxa nòrdica pel cap de setmana, tant organitzades per grups amb la FEEC com marxes solidàries. També es cuiden d'organitzar sortides adaptades al club i muntar el calendari de la secció.\nFoto de grup a la II Marxa de la Salut\nFoto de grup a la sortida de l'Ordal


Ciència, més enllà de la ficció: Dia del llibre 2018 en la UPV. | ACICOM\nIntervenció artística “REEL_02” de Paco Sanmartín.\nExposició de llibres, còmics i pel·lícules al voltant del lema del Dia del Llibre “Ciència, més enllà de la ficció” a l’Espai Carmesina (hall de la Biblioteca i primera planta).\nBiblioteques Humanes: Col·laboració amb la Comissió de Responsabilitat Social i Cooperació del Campus de Gandia, en el Jardí de l’Aulari de l’Escola Politècnica Superior de Gandia. Membres de l’associació ASAEM seran les “biblioteques humanes” amb les que es podrà conversar per conéixer les seues històries vitals.


12/11/2021 - 09:34h\nNo podia ser més encertada la crítica als líders mundials per part de l’activista Greta Thunberg. En una nova cimera climàtica a Glasgow sentim discursos benintencionats i acords que semblen il·lusionar però que a posteriori es demostren incomplets o són insuficients. Ha definit com un bla-bla-bla tota la retòrica que es desplega per fer front al canvi climàtic en lloc d’accions reals per aturar-lo. Potser el més clar ha estat el secretari general de l’ONU, António Gutierres, que ha dit prou de tractar la natura com si fos un vàter. Malgrat la pujada de to, d’aquesta crisi en sentim parlar des de fa molts anys. Ja en són gairebé cinquanta des que es va organitzar la primera trobada. Els resultats no són pas els desitjats. És més: cada vegada les prediccions dels experts en tots els àmbits mediambientals queden curtes, a la vista dels desastres naturals que es succeeixen arreu del món. Uns efectes que d’una manera o una altra també els podem percebre en el dia a dia.\nTanmateix, cal no oblidar que qui està en perill no és el planeta, sinó la nostra civilització. Un exemple el tenim al Penedès. El conreu de la vinya ha forjat tota una cultura i ha desenvolupat una societat al seu voltant. Ha definit un territori en tots els seus aspectes, des de l’econòmic a l’urbanístic. L’augment de la temperatura global multiplica les experiències de plantar raïm a més alçada per adaptar-se a les noves condicions climàtiques. Què succeirà en un futur a les zones vitivinícoles que malgrat els esforços vegin alterat el seu hàbitat? Quines seran les noves dinàmiques econòmiques en aquests espais? Per evitar un futur incert cal estar preparat, però sobretot ser capaços de modificar el present més immediat. No s’ha de tenir por d’aprendre a canviar els costums més habituals, tenint en compte que no tothom ho farà al mateix temps. Tot depèn de cadascun de nosaltres, i aquesta és la veritable esperança.


Una vintena d’esportistes de la FCEH, beneficiats amb les ajudes de la RFEDI i el CSD – Federació Catalana d'Esports d'Hivern\nHome / Corporatiu, General / Una vintena d’esportistes de la FCEH, beneficiats amb les ajudes de la RFEDI i el CSD\nUna vintena d’esportistes de la FCEH, beneficiats amb les ajudes de la RFEDI i el CSD\nAmb l’objectiu de millorar les seves condicions d’entrenament per tal de seguir impulsant la seva carrera esportiva, fins a 21 representants de la FCEH de quatre modalitats diferents rebran aquesta temporada una substancial ajuda econòmica.\nLa Real Federación Española de Deportes Invierno (RFEDI), amb la col·laboració del Consejo Superior de Deportes (CSD), ha llençat un important paquet d’ajudes directes per a esportistes, que representen un rècord històric en la mateixa RFEDI.\nAmb un valor global que ascendeix a més de 200.000€, les ajudes han estat concedides a 40 esportistes, la meitat dels quals pertanyen a la FCEH. En total són 21 esportistes procedents de quatre modalitats, com l’esquí alpí, l’esquí de fons, l’snowboard i el múixing.\nEsportistes que han estat seleccionats a partir del reglament estipulat per la Comissió de Valoració i conforme a la convocatòria d’ajudes del CSD. “Des de fa anys venim treballant intensament a millorar les condicions d’entrenament dels esportistes de neu de la RFEDI, les FFAA i dels clubs. A vegades no és possible però, en aquest cas, hem aconseguit un fet històric i molt important” ressalta el president de la RFEDI, May Peus.\nUnes ajudes que han de permetre millorar les condicions d’entrenament dels esportistes amb projecció, per tal que puguin seguir competint en el panorama internacional i, així, preparar una futura participació en els Jocs Olímpics d’Hivern de Beijing 2022, entre altres competicions de primer nivell.\nDurant els respectius Campionats d’Espanya de les diferents modalitats, a celebrar els pròxims mesos, es farà públicament l’entrega de les ajudes als esportistes en qüestió.\nEn la portada d'avui de @lesportiuCAT el projecte olímpic Pirineus - Barcelona, amb una entrevista al responsable de la seva oficina tècnica, Ricard Font.\n🟣L'@icdones inicia una campanya de sensibilització a infants i joves per fer front a les #ViolènciesMasclistes en el marc de la crisi de la #Covid19\nReply on TwitterRetweet on Twitter28Like on Twitter33\nPrimer entrenament i segur que ja pensant en la temporada vinent..! Molt gas Ander i Bernat 🚀👏🏼\nTanquem la Lliga #FCEHACASA amb un test final molt divertit i igualat. Moltes gràcies a tots els que heu participat al llarg d'aquestes setmanes 👏🏼\nClassificació final: https://t.co/5RVovnQvSX\nGRAN FINAL de la Lliga #FCEHACASA 🏆\nDemà a les 11h us esperem en un joc final que realitzarem en directe a través de @zoom_us. Tothom participant alhora i amb premis en joc!\n📍Envia'ns per privat o per correu a premsa@fceh.cat el teu email i podràs jugar!


Fàbrica Rogelio Rojo - Fires, festes, oci i llocs per visitar.\nInici > Pobles i ciutats > Anoia > Masquefa\nEl 10 d’Abril de 1922 va a funcionar la fàbrica amb el nom de "Viuda e hijos de Rogelio Rojo" i a partir de 1925 simplement com "Hijos de Rogelio Rojo".\nLa fàbrica es dedicava a fornitures metàl·liques i tota mena de complements per a roba, especialment sivelles, botons, agulles de cap... Durant la guerra civil va ser col·lectivitzada i s’hi van construir projectils. A la postguerra, la manca de matèries primes va obligar a reciclar bidons vells per aprofitar la seva llauna.\ni més tard, durant la dècada dels 50, va aprofitar fins i tot aprofitarà les deixalles de les empreses automobilístiques. Va finalitzar les seves activitats l’any 2000.\nEn l’actualitat tot l’antic recinte fabril està destinat a infrastructures socials i culturals: punt d’informació juvenil, sala polivalent, masquef@ula i futura biblioteca pública.


La llibreta de butxaca de l’arquitecte municipal - reportatges de L'HAM\n01/12/2019 ARTICLES·LA PEÇA DEL MES\nL’obra pública banyolina durant la Guerra Civil va ser molt important i se’n conserva poca documentació\nRecentment, ha ingressat en el fons de Francesc Figueras i de Ameller, custodiat a l’Arxiu Municipal de Banyoles (Arxiu Comarcal del Pla de l’Estany), una llibreta de butxaca. En aquesta llibreta l’arquitecte municipal Francesc Figueras (Banyoles, 1902-1992) hi apuntava el seguiment de les obres. Va ser arquitecte municipal de 1928 a 1972. Està escrita en català i té 201 pàgines. Les anotacions es feien diàriament i recull les obres municipals efectuades durant els anys 1936 i 1937 (en plena Guerra Civil).\nA la llibreta hi registrava tot el procés de les obres realitzades, i que revisava i supervisava personalment cada dia. Hi ha detallat minuciosament el material utilitzat: sacs de calç i de sorra, ciment, pòrtland, guix, maons, rajoles, bigues, cairats, panots… També hi consta l’utillatge de lampisteria (interruptors, fil blanc, aïlladors, un rull de cinta, etc.) i les hores de jornal de cada un dels treballadors (el paleta, l’aprenent, el manobre gran i el manobre petit). El material sobrant es portava al sindicat de la construcció (gestionat pels mateixos treballadors). Es pot resseguir l’edificació de l’escorxador municipal (els corrals, el cos central, la tanca i la casa del guarda); l’adaptació del requisat exconvent de les carmelites (la cuina i les cases dels capellans); les voreres de la paret de ca l’Hostench i de la casa de can Perpinyà (confiscada pel partit trotskista POUM), totes dues al carrer d’Àngel Guimerà-plaça d’en Perpinyà; el rentador de Mata, a la carretera de Girona; les millores a la rectoria; l’enderroc de can Moret i les modificacions de la façana i paret de can Butinyà (a la plaça Major); les voreres al carrer del Doctor Hysern; les reformes a l’Hospital municipal (a la decomissada torre d’en Trull) i les obres a l’escola Rafael Campalans (al Museu Darder).\nL’obra pública banyolina durant la Guerra Civil (1936-1939) va ser molt important i se’n conserva poca documentació, d’aquí que aquesta llibreta de butxaca sigui un element a tenir en compte a l’hora d’estudiar aquest període i l’obra municipal.\nM. Àngels Reverter Corominas\nMiquel i Annie


Comença el Diàspora, el Festival de Cinema Colombià de Barcelona – L'Opinió Socialdemòcrata\nArriba la quinzena edició del Festival de Cinema Colombià de Barcelona Diàspora. L’objectiu d’aquest festival, des que es va crear el 2004, és enfortir el pont entre Colòmbia i Catalunya a través de la cultura cinematogràfica. Tot i que el Diàspora centra les seves activitats al desembre, aquest any han optat per fer una important activitat prèvia el dia 26 d’octubre. Aquesta consistirà en, en primer lloc, l’estrena per a Barcelona, Catalunya i Espanya de la pel·lícula Pájaros de verano, de Ciro Guerra i Cristina Gallego. Per molts ha estat la pel·lícula colombiana de l’any, ja que ha triomfat arreu del món: va inaugurar la Quinzena de Realitzadors de Canes, participà en el Festival Internacional de Cinema de Locarno i representà Colòmbia als Oscar. Tot just després de la projecció, hi haurà una taula rodona sobre Biocivilització i la cura dels béns comuns, especialment de l’aigua, essencial en la preservació de la xarxa de la vida al planeta.\nDurant els dies del festival, del 13 al 16 de desembre, els Cinemes Girona s’ompliran de films trencadors i de qualitat. Alguns d’ells són La venedora de roses (Victor Gaviria), La verge dels sicaris (Barbet Schroeder), Satanàs (Andrés Baiz), Paradís travel (Simon Brand), La desazón suprema: Retrat incessant de Fernando Vallejo (Luís Ospina), Carta a una ombra (Daniela Abad i Miguel Salazar) i Leidi (Simón Taula Soto).\nLes entrades les podeu trobar a Verkami o a les taquilles dels Cinemes Girona.\nEl 26 d’octubre i entre el 13 i el 16 de desembre, en diferents horaris\n← ‘The search for (modern) pleasure’\nPedro entertainment Spain, en comú →


Metges jubilats i futurs sanitaris uneixen esforços contra el coronavirus a Tarragona\nFlores estudia cinquè de Medicina i treballa en una base de dades sobre professionals sanitaris | Cedida\nD'estudiants voluntaris a metges jubilats: la segona onada de bates blanques es bolca amb l'emergència\nJa s'han ofert més de 70 metges i prop de 400 universitaris, a Tarragona | «És més important donar un cop de mà ara a guanyar un any de formació», expliquen\nper Toni Cabanillas 07/04/2020 06:00h\nUna primera línia de sanitaris, metges i infermeres, d'auxiliar i personal de neteja, de professionals al cap i a la fi. Una primera línia per fer front i garantir resposta a una emergència sanitària sense precedents —alguns li diran línia de batalla, altres formació d'escacs..., tant se val—. I, al darrere, una segona línia de voluntaris heterogenis (i ben àmplia) al peu del canó; una segona línia que va des de metges jubilats fins a estudiants inquiets. Tothom suma.\nSegons les dades que facilita el Col·legi Oficial de Metges de Tarragona (COMT), ara mateix s'han ofert voluntaris fins a 71 professionals sanitaris (molts d'ells jubilats o del sector privat) i gairebé 400 universitaris (futurs metges, infermers i fisioterapeutes, majoritàriament). No són unes xifres gaire diferents de les que avançava TarragonaDigital el passat 25 de març. Una borsa solidària que es va duplicar en menys de set dies.\nLa xarxa de voluntaris supera ja els 70 sanitaris i frega els 400 estudiants\nNo es troben en primera línia, no poden. El doctor Bitria es va jubilar l'any 2018 i ara, als 66 anys, ha estat el primer nom a oferir-se voluntari per donar un cop de mà en plena pandèmia. Ara, treballa al CAP Llevant, a l'àrea que controla la prevenció i les infeccions entre els sanitaris. «Tasques de seguiment i control, sí», confirma. No pot estar a primera línia perquè, tot i que no ho sembli, ell també és població de risc i vulnerable a la Covid-19.\nL'estudiant Javier Flores encara no ha acabat cinquè de Medicina al Campus Bellissens de la Rovira i Virgili. Encara no està prou format com per a assumir contacte directe amb els pacients i poder assistir-los —sí que poden, per exemple, els estudiants del darrer any—. Ja el vam descobrir en un altre reportatge, el 17 de març, on ens explicava la xarxa de voluntariat que estava començant a articular. I que avui deriva en aquesta borsa de 385 joves de la URV disposats a allargar la mà.\nDoctor Bitria, voluntari i jubilat: «Em vaig plantejar ser útil»\nEl doctor Bitria ha estat el primer metge jubilat a oferir-se voluntari en plena pandèmia | Cedida\nEl doctor Bitria explica que no va haver de pensar-s'ho gaire i que va considerar imprescindible «ser útil en els moments on fos més necessari». Ja no exercia, però els coneixements no li traurà ningú. Confessa que, alguns específics, ha hagut de posar-los al dia. Reivindica que «cadascú de nosaltres està donant el millor que té en situacions com aquesta», i felicita «el coratge i les ganes de treballar» dels professionals sanitaris que, malgrat les condicions precàries i l'ansietat pels núvols, estan deixant-se la pell dia rere dia.\n«És prioritari destinar els recursos que calgui a protegir els nostres sanitaris i a combatre la malaltia», els dona un cop de mà. S'obre i explica que, el primer dia que va tornar, «em va semblar que no havia passat el temps» des d'aquell ja llunyà 2018. Es queda «amb la generositat i la solidaritat» que aflora. «És, sens dubte, el millor del que estem vivint», opina. I volta al CAP Llevant, que hi ha feina. Voluntariat, sí, però intens.\nJavier Flores, estudiant i voluntari: «És molt més important donar un cop de mà a perdre un any de formació»\nFlores ve d'una trajectòria oposada. Una trajectòria verda, de fet, encara per construir. Però les circumstàncies l'han posat en la mateixa tessitura que al doctor Bitria. «Estudio Medicina a la URV i ara elaboro la base de dades dels professionals sanitaris que estan exposats a pacients positius des de l'Hospital Sant Joan de Reus», es presenta. Una base de dades que serveix per controlar possibles contagis entre sanitaris i evitar que el virus s'estengui entre la comunitat. Feina important.\nTé la sensació que «el cansament que arrossego és per un bon motiu», celebra que «la feina que puc fer comporta beneficis per a tots la cadena de treball» organitzada i reivindica que «és molt més important donar un cop de mà ara a perdre un any de formació», en referència a uns exàmens finals incerts que encara no sap si podrà o no fer enguany. Li preocupa poc, ara mateix. Li preocupa, sí, però no seria la prioritat.\nAntoni Castro (URV): «M'omple d'orgull, perquè estan donant la talla de manera extraordinària»\nVa ser dels impulsors del voluntariat, i anima a qui encara no s'hagi sumat a fer-ho. «És una oportunitat única d'aprendre treballant i de conèixer com funciona un hospital en una situació del tot excepcional com aquesta», raona. «Si tu vols ser sanitari, és necessari que tinguis ganes d'ajudar», exposa. Braç a braç i conformar una segona línia sòlida per reforçar en tot el possible a la primera. Treball en equip.\nEl president del COMT els va agrair, en especial, aquesta passa endavant. També el degà de la Facultat de Medicina i Ciències de la Salut de la URV, el doctor Antoni Castro, qui va reconèixer a TarragonaDigital que «l'únic que puc dir és que m'omple d'orgull, que estan donant la talla de manera extraordinària». I les històries extraordinàries acostumen a tenir sempre noms i cognoms que, sense esperar res a canvi, han decidit bolcar-se amb una emergència que els interpel·la, igual que a la resta de nosaltres.\n➡ L'empresa Europastry presenta un ERTO que afecta una gran quantitat de treballadors\n🔴 EN DIRECTE: Tota la informació en relació al coronavirus d'avui, a Tarragona\nHospital Joan XXIII Hospital de Sant Pau i Santa Tecla Hospital Sant Joan de Reus Universitat Rovira i Virgili salut Coronavirus


Qui som? Compromís Social PADEL TEA\nAquest projecte té l’objectiu d’apropar l’esport als nens/es afectats pel Trastorn de l’Espectre Autista (TEA) per tal de contribuir positivament al seu desenvolupament i que els permeti gaudir del pàdel, i l’esport en general de manera inclusiva tota la seva vida, prevenint-los així del sedentarisme i l’aïllament social. Tot el servei s’ofereix seguint una metodologia pautada i adaptada a cada cas, fent ús dels recursos més adequats per aquest trastorn, com ho són el suport visual, els circuits per potenciar la flexibilitat psicomotriu o el treball de les diferents habilitats per separat. Tot això sempre amb una ràtio de treball personalitzat d'1 monitor per 2 nens/es.\nEn el cas del pàdel, l’activitat combina l’entrenament estrictament tècnic amb diferents activitats lúdico-esportives, per tal de generar així emocions positives als seus participants i facilitar la cohesió grupal. Hi ha un seguiment individual i un treball específic amb cada nen, que es combina amb el treball conjunt i en equip de les habilitats específiques. A més a més posem èmfasi en el joc en equip així com la interacció amb els companys.


La pinyolada humida- Molí de la Vall Major\nYou are here: Home › ca › Producció Ecològica › El reciclatge › La pinyolada humida\nBasa per l'aigua de rentatge\nL’empresa Molí de la Vall Major també inverteix en tecnologia per a pal•liar els efectes negatius dels subproductes del procés per a l’elaboració de l’oli d’oliva verge extra.\nQuan el Molí de la Vall Major inicià la seva la seva anadura, ho feu emprant el sistema continuo de tres fases. La gran quantitat d’efluents contaminants i la millora de la tecnologia, ens convencé per a canviar el sistema de producció al continuo de dues fases. Amb tot això reduirem la càrrega contaminant en un 90%.\nAmb el sistema continuo d’extracció de dues fases, en el decantador el most oliós se separa i tenim dos elements, l’oli d’oliva verge i la pinyolada humida (60% humitat).\nEstà formada por residus d’oli, l’ós i la pell de l’oliva triturada i residus d’aigua vegetal.\nAl sistema continuo de tres fases,cal afegir-hi 1000 litres de l’aigua de rentat per 1 quilo d’olives.\nAl Molí de la Vall Major, quan la pinyolada humida surt del decantador, una espiral transportadora l’acompanya a l’exterior i puja a les tremuges on s’emmagatzema.\nUna part d’aquesta pinyolada humida, abans de caure a la tremuja, passa per un petit assecador que s’encarrega de treure l’aigua i desviant, el que és ara la pinyola, torna a l’almàssera per a ser utilitzat com a biomassa.\nLa resta, cau a la tremuja disposada per això i serà emprada per compostatge, com a fertilitzant (molt ric en nitrogen i sals minerals) en els camps, com a farratge per al bestiar i per a l’extracció de l’oli de sansa d’oliva cru.\nA les Oruxeres, aplicant calor i dissolvents, s’extrau l’oli d’oliva que encara queda a la pinyola. Serà l’oli d’oruxo d’oliva cru, que per a poder ser comestible s’ha de refinar. Del resultat d’aquesta operació, també obtenim oruxo sec.\nL’aigua de rentat i l’aigua vegetal:\nAmb el sistema continuo de dues fases, l’aigua que s’afegeix (40 litres per quilo d’oliva) no es significativa. L’aigua del procés d’extracció s’embassa. Una part s’evapora i la resta, juntament amb els sediments, s’utilitza per a fertilitzar el sòl.\nReciclatge pinyolada humida


Volans (el peix volador) ostenta el lloc 76è en extensió entre les 88 constel·lacions. És una constel·lació de l’hemisferi sud celeste. La seva estrella més brillant és γ Volantis i és un estel binari amb una magnitud de 3,78 que es troba a 142 anys llum. Els objectes astronòmics de major rellevància en la constel·lació són: la galàxia espiral NGC 3521; la galàxia espiral barrada NGC 2442; i la galàxia anul·lar AM 0644-741.\nAquesta va ser una de les creacions dels navegants holandesos Pieter Dirkszoon Keyser i Frederick de Houtman entre els anys 1595 i 1597. Volans és una constel·lació moderna, essent proposada a la fi de segle XVI. Per tal motiu, no té elements mitològics associats a ella.


Estudiants UAB: Incidències del procés d'impugnació "Tombem el Decret"\nIncidències del procés d'impugnació "Tombem el Decret"\nL'Associació Estudiants UAB lamenta les incidències produïdes fins a data d'avui, 16 de març, produïdes al llarg del procés d'impugnació del Decret 77/2012, de 10 de juliol, pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2012-2013, des del dia 10 de setembre de 2012 quan es va presentar un escrit d'interposició de recurs contenciós-administratiu al Tribunal Superior de Justícia de Catalunya impugnant l'esmentat decret per afectar directament les seves disposicions als i les estudiants al posar en perill les expectatives dels estudis universitaris.\nQue en l'anomenat escrit l'Associació Estudiants UAB va demanar molt clarament que, no disposant dels recursos econòmics com per remunerar un advocat i procurador per aquesta iniciativa, se'ls hi assignés uns d'ofici per representar-la en el procediment. Per error, no vam adreçar-nos a la ubicació del TSJC del contenciós-administratiu, sinó que vam anar primerament a la ubicació de la Sala Civil i Penal, on vam poder presenciar un munt d'arxius pels passadissos que podrien ser fàcilment manllevats per qualsevol persona que hi accedís.\nPoc després es va rebre una notificació judicial per solucionar uns defectes de l'escrit amb l'objectiu de demostrar la inscripció de l'entitat al Registre corresponent, qüestió que vam resoldre aportant-lo, tot i que el funcionari del Registre no sabia quantes còpies necessitava ni tampoc ens retornà la còpia nostra que vam haver de recuperar requerint-lo degudament.\nAmb data de 27 de setembre de 2012 una diligència d'ordenació ens va notificar que el Tribunal Superior de Justícia de Catalunya (TSJC) donava ofici al S.E.R.T.R.A. per a què es nombressin procurar i advocat del torn d'ofici per a la representació i la defensa respectivament.\nUna vegada es va rebre l'anterior diligència, tot i tenir constància de que el 19 d'octubre es va presentar resposta per part de S.E.R.T.R.A. al TSJC, demanant que l'entitat havia de demostrar un certificat d'utilitat pública i els seus últims balanços per gaudir de l'assistència jurídica gratuïta, i tot i haver demanat el TSJC la demostració de la inscripció de l'entitat al Registre i, per tant, clarament identificada com per saber si érem una entitat d'utilitat pública o no per si mateix, l'Associació Estudiants UAB va romandre a la espera d'una resposta per part del TSJC donat que no vam rebre pas cap notificació judicial fins després de les eleccions al govern de la Generalitat, motiu pel qual la nostra entitat preocupada per aquesta situació de la que fins i tot va escriure un correu electrònic el dia 20 de novembre de 2012 al S.E.R.T.R.A. que ni tan sols va ser respost, vam prendre la iniciativa fent una roda de premsa per fer pública la nostra situació i la clara intenció de demandar la Generalitat, concretament el Departament d'Economia i Coneixement, amb l'escrit que interposàrem en el seu dia i comunicant en un dossier de premsa les raons que ens havien portat a dur a terme el que fins avui dia s'anomena la iniciativa “Tombem el Decret” en col·laboració amb d'altres entitats i col·lectius amb les que fem front a aquest Decret 77/2012.\nFinalment, vam rebre la notificació judicial amb la deguda diligència del 10 de desembre amb posterioritat a les eleccions, on es demanava la documentació que el S.E.R.T.R.A. havia exposat com a necessària per donar l'assistència jurídica gratuïta o en el seu cas donar-la d'acord amb l'article 21 i/o 33 de la Llei 1/1996 de 10 de gener, de manera contrària arxivarien el procés.\nDavant d'aquesta situació, tot i que no teníem la postulació processal evidentment necessària per interposar un recurs de reposició al decret de la secretària judicial ja que encara no disposaven ni d'advocat ni de procurador d'ofici, cosa irònica ja que no tindríem cap possibilitat d'interposar un recurs de reposició, tot i estar en el dret de fer-ho, si encara no s'assigna advocat i procurador d'ofici quan s'ha de gaudir de l'assistència jurídica gratuïta, vam consultar directament amb funcionaris responsables del TSJC després d'haver-ho interposat al Registre, tal com fins ara les diligències de la secretaria judicial esmenten aquesta possibilitat davant d'aquestes, comentant-li a aquestes persones responsables de la secretaria judicial quina era la nostra situació i preguntant-li el nostres dubtes de què demanaven, com ho aportaríem i on ho havíem d'aportar i que, en tot cas, se’ns donés la possibilitat de designa de professional per a què no se’ns arxivés el procés.\nTot i poder indicar-nos degudament en aquell moment si ho estàvem fent malament o com ho havíem de fer, vam rebre una notificació judicial amb data de 3 de gener de 2013 no havent-hi lloc a l'escrit per formalitat de signatura d'advocat i de procurador. Qüestió que es podria haver estalviat per part del TSJC si ens hagués indicat, amb claredat des de bon principi, que havíem d'aportar la documentació al S.E.T.R.A. directament enlloc de aportar-la primer al Registre del TSJC. Més encara, la pròpia secretaria judicial donava dret a un altre recurs de reposició davant d'aquesta diligència que no va admetre el recurs de reposició. Per aquest motiu, no ens hauríem potser de plantejar que en el seu cas seria procedent un recurs de revisió?\nD’altra banda, després d'una altra notificació judicial amb diligència del 10 de gener de 2013, ens donaven exclusivament 48 hores per fer trasllat al S.E.R.T.R.A. de la documentació per justificar l'assistència jurídica gratuïta, aquest cop sí ben clarament escrita amb pèls i senyals, per no perdre'ns en les seves redaccions que haurien de ser accessibles per persones que encara no gaudeixen de cap assistència jurídica en el moment dels fets, vam anar al S.E.R.T.R.A. on després d'exposar la situació sobre aquest cas ens van facilitar escrit per aturar el termini mentre es valorava si s'assignava advocat d'ofici. Allà ens van indicar que des d'un principi hauríem d'haver anat directament a ells tot i que el TSJC els hi donà trasllat.\nA dia d'avui, el S.E.R.T.R.A. va fer dictamen favorable per gaudir d'una advocada d'ofici a data de 5 de febrer de 2013, però el Col·legi de Procuradors no ha volgut acceptar aquesta assistència jurídica gratuïta que el mateix servei de tramitació d'assistència jurídica gratuïta ens ha reconegut. Portem més de mig any a voltes d'un lloc a un altre en un procés en el qual encara no tenim plantejat el recurs contenciós-administratiu en forma deguda, és a dir amb procurador i advocat, lamentant totes aquestes incidències produïdes al llarg del procés judicial que hauria de fer repensar a tothom les deficiències i situacions d'indefensió que pot produir un sistema judicial.\nConfiem en la professional que ha sigut designada per donar-nos defensa tècnica en aquest plet i treballarem per esforçar-nos en la defensa dels drets dels i les estudiants en aquesta lluita legal en que la nostra entitat va donar el seu pas de compromís, tot col·laborant amb la resta de companys i companyes de la iniciativa “Tombem el Decret” en la qual no només està involucrada l'Associació Estudiants UAB.\nVídeo sobre la xerrada “els moviments de renovació...\nIncidències del procés d'impugnació "Tombem el Dec...\nPresentació dels Moviments de Renovació Pedagògica...


Redacció Calafell 26-12-2019 10:11 Lectures 5566\nSenglars passejant per la urbanització Bellamar de Calafell. Ajuntament de Calafell\nLa proliferació de senglars en zones urbanes que afecta moltes ciutats i pobles de Catalunya arriba també a Calafell, com ja ha ocorregut en anys precedents. En les darreres setmanes, han estat vists diversos especímensen zones urbanes del municipi, com la urbanització Bellamar.\nEls senglars no acostumen a ser perillosos, però són animals salvatges i poden arribar a atacar si es troben amenaçats. Per això la Policia Local de Calafell fa les següents recomanacions a la ciutadania:\n–Anar amb compte pels camins rurals.\n–No posar-se nerviós si ens trobem amb un d'aquests animals.\n–No córrer en veure la seva presència i caminar a poc a poc. Aquestes bèsties no fan res si no veuen cap moviment estrany o sobtat.\n–Avisar la Policia.\nA més a més, per prevenir la proliferació de l’espècie i que adquireixi hàbits domèstics, cal seguir aquests consells:\n–No donar mai de menjar als senglars.\n–Llençar sempre les bosses d'escombraries dins dels contenidors. Aquests espais atrauen els senglars perquè hi troben menjar fàcilment.\n–Assegurar-se que el menjar dels animals domèstics queda lluny de l'abast dels senglars.\n–Evitar que entrin a l'hort o al jardí. La facilitat d’accés a aquests espais és un reclam.\n–A l'estiu, reduir la freqüència de reg del jardí.\n–Evitar tenir plantes bulboses a l’abast dels senglars. Són comunes en la seva alimentació.\n–Evitar que s'apropin. Si els domestiquem, els senglars es tornen vulnerables, incapaços de tornar a la vida salvatge que els és pròpia i, malauradament, han de ser capturats i tancats o sacrificats.\nUn senglar de grans dimensions arriba a l'Auditori de Vilanova i la policia el recondueix cap al bosc\nLa imatge més tendre de la visita dels senglars a Canyelles\nUna bandada de senglars, de "ruta" pel polígon El Foix de l'Arboç


Fita: de juliol 2020\n- Tornaràs a venir al bosc on ens vàrem conèixer? Jo no t’esperava, en aquell prat petit amagat enmig del bosc, on només hi trobo les meves companyes i algun dia, escadusserament, el pastor, aquell que es pensa que mana.\n- És clar que vindré. Vull tornar a veure el teu mirar pacífic.\nA gaudir de les nits estrellades.\nDe les matinades des de la finestra de “casa”.\nA llevar-nos quan la lluna se’n va a dormir.\nA passar per sota la porxada de Sant Roc (and roll)\nVindré a olorar els prats on t’alimentes.\nA trepitjar els carrers dels pobles més alts del nostre país.\nA admirar l’arquitectura que els nostres avantpassats ens llegaren.\n...o de dia.\nA flairar les flors i els teus horts\ni la sentor agradable del farratge que menjaràs a l’hivern.\nQuan tu com jo tornem a estar confinats.\nPublicat per xavier pujol a 9:08 25 comentaris:\nA la ruta dels Cavalls del Vent hi ha una carena que parteix del Coll de Comafloriu i va guanyant alçada.\nEs passen per diferents cims com el del Cap del Serrat Gran (2402m) el Puig de Comabella (2436m) fins arribar a la Tossa d’Alp (2537m)\nTambé hi ha alguns cims que a la guia no tenen nom. Vol dir que no en tenien.\nUn d’aquests que al mapa no té nom a partir d’ara ja en té: Pic dels Presos Polítics (2395 metres)\nPer a la Carme Forcadell, la Dolors Bassa,\nels Jordis: Turull, Sànchez i Cuixart,\nen Raül Romeva,\nen Josep Rull\ni en Quim Forn. Totes són persones honorables.\nCom han reconegut les pròpies persones empresonades, la maldat, i la venjança els mantenen tancats.\nFiscals que afinen les lleis al gust d’alguns ministres\ni alguns jutges, que s’extralimiten en les seves funcions.\nMarxem ja de l’estat espanyol.\n...i que entri el sol.\nPublicat per xavier pujol a 12:09 19 comentaris:\nPaisatge i capses de formatgets\nEl Prat de Moixeró és immens, d’una gran bellesa.\nPer arribar-hi ha calgut caminar bastant, i comprovo que avui es compleix aquella dita clàssica que diu que l’esforç té compensació.\nHi ha tot tipus de bestiar: vaques, vedells, cavalls, eugues, poltres i fins i tot algun ruc.\nSorprèn comprovar que les vaques s’han auto-distribuït per colors.\nPer acabar d’embellir el Prat hi ha una mica d’estany, com una gran bassa. I una cabana de pastor. Com si fos el cromo d’un formatget.\nEn veure una vaca a primer terme sobre l’herba verda, i al fons del prat la cabana, m’imagino el cromo i mentalment en faig un disseny, per a afegir-lo a la col·lecció que vaig començar fa anys.\nPublicat per xavier pujol a 12:47 23 comentaris:\nCavalls del Vent: sense paraules\nNo és ben bé que m’hagi quedat sense paraules, al contrari: en tinc tantes que em cal endreçar-les.\nIntentaré resumir en 2 fotografies de cada una de les 7 etapes (amb sis nits als refugis) la travessa que entre el 3 i el 9 de juliol, tres companys i amics vàrem fer per camins de les serres del Pedraforca, Cadí i Moixeró.\nEl rebesavi del bosc de les Molleres, prop de Gresolet.\nSalt d’aigua als Empedrats\nRefugi Sant Jordi a la Font del Faig\nMarcòlic vermell (o morat) prop de Gréixer\nTarda al refugi del Rebost\nLluna, Pedraforca i Cadí\nCollada de Coma Floriu\nPenyes Altes del Moixeró, Cadi i Pedraforca des de la Tosa d’Alp\nPic del Moixeró\nPrats del Moixeró vers el Cadí\nCapvespre al Cadí\nRefugi Estasen i Pedraforca\nSense oblidar les persones que considero injustament empresonades (algunes d’elles 1.000 dies) repressaliades i exiliades, pel sol fet de defensar la democràcia i la república.\nEl sol que avui es pon demà tornarà a brillar.\nPublicat per xavier pujol a 9:24 28 comentaris:


TV3, referència informativa de dijous\n18/08/2017 - 12.42\nEls serveis informatius de TV3 van liderar l'audiència de la cobertura de l'atemptat que ahir a la tarda va patir la ciutat de Barcelona. TV3 va alterar la seva programació des del moment en què es va conèixer la notícia. L'especial informatiu sobre l'atemptat a Barcelona, que va iniciar l'emissió conjunta per TV3 i el 3/24 a les 17.30, va tenir una audiència de 563.000 persones i una quota del 37,5%. A continuació, el "TN vespre" va tenir 779.000 espectadors i una quota del 36,9%. Aquesta va ser l'emissió més vista del dia.


Aquest fet ha causat un enorme impacte entre milers d’activistes veïnals i de la esquerra de la ciutat. Tot i això, desprès del xoc inicial, és necessari preparar des de ja mateix la resistència, organitzant la lluita als carrers i establint un programa polític que permetrà vèncer Albiol definitivament.\nEl PSC a l’alcaldia\nÀlex Pastor va arribar al govern de la ciutat l’any 2018 gràcies a una moció de censura amb el PP d’Albiol i Ciutadans per a desallotjar de l’ajuntament a Dolors Sabater (alcaldessa des del 2015) i a la seva formació Guanyem Badalona en Comú (GBeC). En mig de la lluita de milions contra el règim del 78 i per l’exercici del dret d’autodeterminació del poble de Catalunya, el suport a la repressió estatal dels drets democràtics practicats pels dirigents del PSC, els va portar a alinear-se amb la dreta xenòfoba i reaccionària d’Albiol.\nA les eleccions municipals del 2019 el PP d’Albiol va obtenir 11 regidors, la candidatura unitària La Badalona Valenta (GBeC+ERC) 7, el PSC 6, Badalona en Comú Podem (BeCP) 2 i JxCat 1. Tot i els 11 regidors d’Albiol, aquest tornava 4 anys després a ser derrotat clarament, ja que el vot d’esquerres sumava un 33% més que el vot reaccionari. El PSC va arribar a la alcaldia amenaçant La Badalona Valenta amb permetre el retorn d’Albiol si aquesta no donava suport a Àlex Pastor (encara que LBV tenia un regidor més).\nAl capdavant del consistori, el PSC no tan sols no ha resolt els urgents problemes de la ciutat: precarietat, falta d’habitatge assequible, serveis públics dignes, etc., sinó que a més ha reproduït el discurs xenòfob i racista d’Albiol.\nLa pròpia inspecció de treball va assenyalar recentment una llarga llista d’anomalies en les instal·lacions públiques que gestiona l’ajuntament: extintors caducats, alarmes i instal·lacions elèctriques de poca fiabilitat, sortides d’emergència sense senyalitzar o obstruïdes o l'avaria en la climatització que va deixar a tot el municipi en els mesos d'estiu sense biblioteques a causa de temperatures de fins a 35 graus i que, amb l'arribada de l'hivern, van arribar a baixar entre 13 i 15 graus. La biblioteca central de Badalona, Can Casacuberta, va estar tres setmanes tancada per l'estat lamentable de les instal·lacions, que posava en perill a treballadors i usuaris, i el consistori la va reobrir sense les actuacions necessàries per a assegurar-los la seguretat.\nD'altra banda, Àlex Pastor va protagonitzar una campanya pública realitzada contra els ‘MENAs’ i contra l'obertura d'un centre d'acollida en el barri del Remei que perfectament podria haver signat Albiol. En aquest mateix sentit va actuar l’exlíder del PSC davant del tràgic incendi a Sant Roc el gener de l'any passat. La pobresa i falta de serveis bàsics que pateixen els veïns del barri van ser els culpables de la sobrecàrrega elèctrica que va causar 16 ferits i 3 morts, però Pastor no solament no va prendre cap mesura per a posar fi a la misèria dels veïns del barri, sinó que els va criminalitzar i va defensar aprovar una llei per a detenir els “ocupes”. Una postura que novament Albiol podria subscriure íntegrament.\nEn la mateixa línia al més pur estil caciquil del PP, el govern del PSC ha mantingut els contractes a dit amb l'empresa de publicitat ENTER GLOBAL EVENTS, que presideix el marit de la regidora i fins avui segona tinenta d'alcalde del PSC a Badalona, Teresa González.\nLa llista de corrupteles a l'ajuntament de Badalona és interminable. Des que va entrar a l'alcaldia es va celebrar cada any un concert per a inaugurar les festes nadalenques en el passeig marítim amb l’esponsorització d'Europa FM (amb un sobrecost estimat de 300.000 euros), actuacions de famosos d'alt caixet… un absolut malbaratament de diners públics, mentre el deteriorament de les infraestructures i els serveis, els desnonaments i la precarització de la qualitat de vida de les i els veïns van en augment. I per a sufragar tot aquest dispendi dels diners dels badalonins, l'Ajuntament del PSC va pujar l'IBI un 10%.\nDesprés de tot aquest vergonyós historial de menys de 2 anys a l'alcaldia, és encara més sagnant que Pastor justifiqués els actes que li van portar a dimitir, dient que van ser resultat “de la pressió que comporta gestionar una ciutat com Badalona i intentar vetllar per la ciutadania”!! El cinisme sense límits d'aquest personatge en culpabilitzar la gent dels seus actes i riure-se’n a la cara de totes i tots els badalonins reflecteix la total degeneració del PSC a Badalona, que els va portar primer a pactar amb el PP per a aconseguir l'alcaldia i ara a permetre directament el retorn d'Albiol.\nAixequem la resistència contra Albiol! Cal tornar als carrers!\nImmediatament després de ser elegit alcalde ja ha deixat ben clar quines seran les directrius de la seva gestió: les seves primeres mesures han estat eliminar la regidoria de Feminismes i recuperar la Unitat Omega, una divisió d'agents antidisturbis de la Guàrdia Urbana de Badalona que va ser dissolta amb el govern de Dolors Sabater. Si Albiol aplica les seves polítiques dretanes, particularment en aquest context de crisi econòmica i de conseqüències dramàtiques per l'impacte de la COVID-19, provocarà un desastre social per a milers de famílies treballadors de Badalona. És necessari enfrontar-se a Albiol i a les seves polítiques amb la mobilització massiva als carrers.\nSi immediatament després de conèixer els resultats de les municipals de l'any passat, La Badalona Valenta hagués organitzat concentracions en els barris i una gran manifestació on cridés a frenar la dreta i en defensa d'un programa d'esquerres per a Badalona, hagués aconseguit un enorme suport social que hauria impossibilitat el vergonyós xantatge de Pastor i el PSC. I més encara: fins i tot havent acceptat a Pastor com a alcalde per a frenar l'accés d'Albiol a l'alcaldia, si LBV hagués fomentat les mobilitzacions als carrers exigint un veritable parc d'habitatge públic, remunicipalització dels serveis privatitzats, augment dràstic de la inversió en infraestructures públiques, etc., la gran simpatia que hagués generat entre milers de famílies treballadores i l'impacte en les pròpies bases i votants del PSC hauria impedit a la direcció del PSC lliurar ara la vara a Albiol.\nPerò la lluita als carrers no només és clau per a expulsar la dreta de les institucions. Les mobilitzacions i l'acció directa de les masses són la via per a evitar un desnonament o per a exercir el dret a vaga, i també per a assegurar que s'aprovin polítiques a favor de la majoria i fins i tot perquè aquestes realment es duguin a terme.\nQuin programa necessitem per a vèncer?\nÉs necessària la màxima unitat entre els i les militants de les formacions que van impulsar La Badalona Valenta (GBeC, ERC, CUP…), de BeCP i del conjunt de l'esquerra badalonina, activistes veïnals i de la PAC i la PAH, afiliats dels sindicats de classe, treballadors i treballadores i estudiants. La direcció de GBeC, amb Dolors Sabater al capdavant, té una gran responsabilitat en aquest sentit, i ha de fer la crida a la direcció d'ERC perquè s'impliqui en aquesta lluita per a tombar Albiol.\nPerò també cal aprendre dels errors del passat. L'Ajuntament dirigit per Dolors Sabater (2015-2018) va aprovar mesures positives que van beneficiar les famílies treballadores, però va suposar un tímid canvi per a la majoria de veïns de Badalona. Les amenaces a Endesa no van servir per a acabar amb la pobresa energètica. El Parc Públic d'Habitatge no va augmentar significativament. I és que per a canviar de debò les condicions de vida de les famílies treballadores, per a millorar el nostre dia a dia, és necessari enfrontar-se als grans empresaris mitjançant un programa socialista i la mobilització als carrers.\nNo solament és necessari mobilitzar-se contra Albiol, sinó que per a fer-lo fora de l'alcaldia és necessari deixar clara quina és l'alternativa, que ha de passar per expropiar els pisos buits que tenen bancs i immobiliàries i municipalitzar els serveis bàsics sense cap mena d'indemnització –assegurant una atenció sanitària i tots els mitjans de protecció adequats per als treballadors i treballadores contra el coronavirus–, reduir el salari de tots els regidors al salari mitjà d'un treballador, i posar en marxa un ampli pla d'inversió pública per a dignificar els nostres barris i les infraestructures municipals l'aplicació de la qual sigui controlada per organismes democràtics amb representants dels treballadors i treballadores municipals i els veïns i veïnes de Badalona.\nLa defensa d'aquest programa generaria un suport entusiasta entre la majoria de la població i permetria enviar Albiol a les escombraries de la història, i aquesta vegada per sempre.\nNo hi ha temps a perdre! Organitzem la resistència contra Albiol!\nParticipa en l'Assemblea oberta organitzada per Esquerra Revolucionària, el Sindicat d'Estudiants i Lliures i Combatives:\nDivendres 22 de maig a les 17h\nEscriu-nos un whatsapp al 629 467 550 si vols participar-hi!


Llista de Família Pel·lícula : Vota pels teus favorits. | Listvote.com\nLlista de Família Pel·lícula : Vota pels teus favorits.\nUna família consanguínia es compon d'un pare i els seus fills, i altres persones. Una família matrilocalista consta d'una mare i els seus fills. En general, aquests nens són els seus fills biològics, tot i que l'adopció de nens és una pràctica existent en pràcticament totes les societats. En aquest tipus de família és comú que les dones tenen els recursos per educar els seus fills per si mateixes (famílies monoparentals); o també, on els homes són més mòbils que les dones. La família patriarcal o extensa és aquella en què a més de la família nuclear, s'inclouen els avis (moltes vegades considerats els patriarques), oncles, cosins i més parents de primera línia consanguínia. Existeixen també molts altres tipus de família, com les homoparentals, les acollidores o d'acollida, les enllaçades o les poliamoroses, entre d'altres.


Kanchenjunga - D'excursió per Catalunya\n25 de maig de 1955\n24 d’octubre de 1986\nEl Kanchenjunga és un cim de l’Himàlaia, situat a la frontera entre l’Índia i el Nepal. És el tercer cim més alt del món, amb una alçada de 8.586 metres.\nEl seu nom significa “els cinc tresors de la neu”, ja que té cinc cims.\nFins al 1852, va ser considerat el cim més alt del planeta, però els càlculs fets el 1849 van convertir l’Everest en el més alt i el Kanchenjunga el tercer.\nLa muntanya és considerada sagrada pels nadius, per la qual cosa, quan el 25 de maig de 1955 George Band i Joe Brown aconsegueixen fer el cim per primera vegada es van aturar a pocs metres d’aquest en senyal de respecte. Aquest costum s’ha respectat per la major part d’expedicions posteriors.\nEl 1985 una expedició gironina es dirigí a la zona amb la intenció d’atacar el cim principal. El mal temps els va fer avortar un primer intent, però el 24 d’octubre, Ramon Estiu, Josep Permanyer i el xerpa Ang Rita, llançaren l’atac definitiu des del camp IV situat a 7800 metres.\nA una alçada de 8400 metres, Ramon Estiu es va veure obligat a abandonar, però els altres dos alpinistes si varen aconseguir arribar al cim.\nL’enorme massís del Kanchenjunga es troba enfortit per grans arestes que corren aproximadament d’est a oest i de nord a sud, formant una “X” gegant. Aquestes crestes contenen una sèrie de pics entre 6.000 i 8.000 metres d’altitud. En l’aresta aquest a Sikkim, està Siniolchu (6.888 msnm). L’aresta oest culmina en el magnífic Jannu (7.710 msnm) amb la seva imponent cara nord. Al sud, clarament visible des de Darjeeling, apareixen el Kabru Nord (7.338 msnm), Kabru Sud (7.316 msnm) i els pics Rathong (6.678 msnm). L’aresta nord, després de passar pel subpic menor Kanchenjunga Nord (7.741 msnm), conté Els Bessons i el Pic Tent, i corre fins a la frontera tibetana pel Jongsong la, un pas de 6.120 msnm.\nA causa de la seva remota ubicació al Nepal i accés difícil des de l’Índia, la regió de Kanchenjunga no ha estat molt explorada pels alpinistes. Per tant, ha conservat gran part de la seva primitiva bellesa. A Sikkim fer trekking per la regió del Kanchenjunga és una activitat recent que ha rebut fa poc aprovació oficial. El coll Goecha està guanyant popularitat entre els turistes, situat a la dreta, just davant de l’enorme cara sud-est del Kanchenjunga. Un altre sender fins a la conca del Llac Green s’ha obert recentment al trekking, discorrent al costat nord-est del Kanchenjunga al llarg de la famosa glacera Zemu.


"Hem de fer que la vida urbana sigui més plaent, àgil, saludable i flexible", afirma Carlos Moreno, professor i director científic a la Universitat de París IAE - Panthéon-Sorbonne. Per aconseguir-ho, Moreno proposa en una xerrada virtual TED fer realitat el concepte de la "ciutat del quart d'hora". Es tracta de dissenyar o de redissenyar les ciutats amb la finalitat que, en un màxim de 15 minuts, ja sigui caminant o en bicicleta, les persones puguin gaudir de l'essència de la vida urbana: arribar a la feina, tenir al seu abast alimentació i allotjament i poder accedir a oci, educació, cultura i salut.\nEn aquesta xerrada virtual TED, que va ser difosa l'octubre de 2020, Carlos Moreno explica la seva visió sobre el desenvolupament urbà, l'organització de les ciutats i la gestió del nostre temps. Considera que les ciutats estan organitzades de manera absurda, la qual cosa ens obliga a recórrer llargues distàncies diàriament. Adaptar-nos a elles ens porta a desaprofitar molt temps i degrada la nostra qualitat de vida. Es tracta de disfuncions de les ciutats modernes que, segons Moreno, hauríem de canviar. Però això no és tot. El soroll i la contaminació són els altres grans problemes de la vida urbana. En aquest sentit, el professor es planteja: "Per què un carrer sorollós i contaminat no pot ser un carrer amb arbres, on la gent pugui caminar fins a la pastisseria i els més petits puguin anar a l'escola caminant?"\nUna manera d'aconseguir aquesta transformació és apostant per les "ciutats del quart d'hora" i pels quatre principis que les regeixen: l'ecologia, la proximitat, la solidaritat i la participació. Moreno considera que hem d'evolucionar cap a les ciutats verdes i sostenibles, on es visqui a prop de les altres activitats que es realitzen habitualment i es puguin crear vincles entre les persones. Per tal que aquestes ciutats siguin una realitat és fonamental involucrar activament a la ciutadania en la transformació del seu barri.\nLa primera ciutat a adoptar la idea que proposa Carlos Moreno ha estat París. Com ho estan fent? Optant per una descentralització massiva, per desenvolupar nous serveis per a cada districte i per reduir el trànsit afegint carrils bici. La capital francesa també ha apostat per nous models econòmics que afavoreixen els petits comerços i per construir més espais verds. Una altra mesura per caminar cap a la "ciutat del quart d'hora" és la transformació de la infraestructura ja existent. A París, per exemple, es plantegen convertir algunes escoles en centres veïnals durant les tardes.\nEl professor de la Universitat de París IAE - Panthéon-Sorbonne explica que un model de ciutat com el que ell planteja ha de tenir tres característiques. D'una banda, el ritme de la ciutat ha d'estar marcat per les persones, no pels cotxes. De l'altra, cada metre quadrat ha de tenir múltiples funcions i propòsits. I, finalment, ha de ser possible viure, treballar i prosperar en un mateix barri, sense necessitat de desplaçaments constants que ens facin perdre el temps. En definitiva, la "ciutat del quart d'hora" va més enllà de suggerir una transformació de l'espai urbà. Proposa un canvi en el ritme de vida, que ens ajudaria a millorar la qualitat del nostre temps.\nAccés a la xerrada TED de Carlos Moreno: https://www.ted.com/talks/carlos_moreno_the_15_minute_city?language=es\nTags: EntornRS i Sostenibilitat (RSiS)ciutat per veuredesplaçamentFrançagestió del tempsgestió medioambientaljornada laboralmedi ambientresponsabilitat social corporativasostenibilitat


Estrella Damm impulsa una campanya de neteja de platges del Mediterrani - Món Sostenible\nL'acció compta amb la col·laboració de "Libera, unidos contra la basuraleza" projecte impulsat por l'ONG SEO/Birdlife en aliança amb Ecoembes. La campanya itinerant de recollida de residus recorrerà diverses platges del litoral mediterrani durant el mes de setembre. Estrella Damm construirà una escultura de grans dimensions amb els residus recollits amb la finalitat de visibilitzar el gran problema que suposa la contaminació de mars i oceans.\nDins de la seva aposta per fer de la sostenibilitat un eix fonamental de la seva estratègia de creixement, Estrella Damm posarà en marxa durant el mes de setembre una campanya itinerant de recollida de residus a platges. L'acció, que recorrerà diverses platges del litoral mediterrani, compta amb la col·laboració del projecte "Libera, unidos contra la basuraleza", impulsat per SEO/Birdlife en aliança amb Ecoembes. L'any 2018 la RAE va acceptar la utilització del terme "basuraleza" per a referir-se a tots els residus abandonats per l'ésser humà en entorns rurals i costaners que alteren l'equilibri dels ecosistemes. Des d'Estrella Damm, conscients de la importància de conscienciar de la necessitat de cuidar el medi ambient i de recollir els residus i dipositar-los en els contenidors adequats, s'ha impulsat una campanya itinerant de recollida de residus que recorrerà diverses platges durant el mes de setembre. La iniciativa neix amb el propòsit de sensibilitzar a la població sobre l'impacte negatiu de l'existència de residus en la natura i evitar aquesta mala pràctica.\nLa iniciativa impulsada per Estrella Damm visitarà algunes de les platges més concorregudes de Catalunya. Concretament, durant els pròxims dies estaran presents a Sitges, Castelldefels i Caldes d'Estrac, convidant a la ciutadania a unir-se a la recollida de residus al costat de l'equip d'Estrella Damm. A tots els punts de recollida, que s'aniran ampliant durant les pròximes setmanes, els participants podran visitar el camió de la marca, on tindran l'oportunitat d'informar-se sobre la iniciativa i conèixer de primera mà el projecte ?LIBERA, unidos contra la basuraleza'. Així mateix, totes les persones que col·laborin amb la campanya podran recollir en el punt de trobada un obsequi de la marca com a agraïment per la seva participació\nLa iniciativa impulsada per Estrella Damm visitarà algunes de les platges més concorregudes de Catalunya. Concretament, durant els pròxims dies estaran presents a Sitges (dies18 i 19 de setembre a la platja de la Fragata), Castelldefels (20 i 21 de setembre al Passdeig Marítim) i Caldes d'Estrac (25 i 25 de setembre al Passeig Marítim) convidant a la ciutadania a unir-se a la recollida de residus al costat de l'equip d'Estrella Damm. A tots els punts de recollida, que s'aniran ampliant durant les pròximes setmanes, els participants podran visitar el camió de la marca, on tindran l'oportunitat d'informar-se sobre la iniciativa i conèixer de primera mà el projecte ‘LIBERA, unidos contra la basuraleza'. Així mateix, totes les persones que col·laborin amb la campanya podran recollir en el punt de trobada un obsequi de la marca com a agraïment per la seva participació.\n"Els residus tenen un enorme impacte en els entorns naturals i l'ésser humà és el principal responsable d'aquesta mala pràctica. Des d'Estrella Damm, com a marca amb un vincle indestructible amb el Mar Mediterrani, donem suport a diferents accions que promouen la cura del medi ambient i la conscienciació sobre la necessitat de prendre partit en la lluita contra la contaminació i el canvi climàtic. Amb aquesta campanya, volem sensibilitzar als ciutadans per tal que els residus no acabin a les nostres platges, promovent la neteja de les mateixes i el correcte reciclatge dels residus que generem", afirma Carlota Galván, responsable de RSC de Damm.\nLa campanya de neteja de platges se suma a altres accions impulsades per Estrella Damm amb l'objectiu de reduir el seu impacte mediambiental i promoure la conscienciació sobre la cura del medi ambient. Entre els projectes posats en marxa en els últims anys destaca l'impuls de mesures de reducció del consum de recursos naturals, generació d'energia d'origen renovable i l'inici de les proves per a eliminar l'ús d'anelles de plàstic en els seus packs de llaunes, substituint-les per un embalatge de cartó 100% biodegradable. La marca manté un fort compromís amb l'eliminació de residus i promoció del reciclatge. Una bona mostra és la utilització de gots reutilitzables o biodegradables en els esdeveniments en els quals participa i la instal·lació de màquines compactadores de llaunes en tota la costa mediterrània per a promoure el reciclatge d'envasos. A més, Estrella Damm ha donat aquest any un gir a la narrativa habitual de la seva campanya anual "Mediterràniament" amb el propòsit de conscienciar a la societat sobre la necessitat de protegir el mar Mediterrani de la contaminació i el canvi climàtic.\nFont: Estrella Damm,


Eduquem en VALORS que fan PERSONES | Escola Pia Terrassa\nEduquem en VALORS que fan PERSONES\nAcompanyem a les persones per tal que creixin en totes les seves dimensions!\nAprenem i convivim per promoure la felicitat dels nostres alumnes\nSom una escola acollidora i propera i ens preocupa no només de l’educació dels nostres alumnes sinó també les emocions i la seva evolució personal. Volem que els nens i nenes vinguin a l’escola contents, per aprendre, descobrir, compartir, apassionar-se i amb tot a formar-se com a persones lliures i autònomes que sàpiguen conviure en comunitat i tinguin iniciativa per transformar el món i fer-lo més just i sostenible.\nEl nostre motor és humà i solidari\nSom una escola associada a la UNESCO i de manera continuada movem els nostres alumnes cap a una causa solidària que puguin recordar tota la seva vida. Durant el viatge que fan a l’escola són protagonistes de diversos projectes, iniciatives i esdeveniments que tenen com a fita convertir-los en persones responsables, crítiques i compromeses amb la societat.


La Junta Electoral es planteja buscar voluntaris per a les meses de les eleccions de Catalunya\nUn escenari insòlit\nAlmenys 16.489 persones, un 20% del total, han presentat al·legacions contra el seu nomenament\nEl president de la Junta Electoral de Barcelona planteja crear una borsa de voluntaris per evitar que hi hagi taules que no es puguin constituir\n03 de de febrer del 2021. Actualitzada 04 de de febrer del 2021 a les 06:11\nLa situació epidemiològica i el balanceig sobre la data de les eleccions ha augmentat el temor d’alguns ciutadans a acudir als col·legis electorals el pròxim 14 de febrer. Els uns, com a votants, s’inclinen per sol·licitar el sufragi per correu per evitar el risc de contagi de coronavirus, una modalitat que ja bat rècords històrics. Els altres, elegits membres de les meses electorals per sorteig, no tenen elecció però sí una carta per lliurar-se si formen part d’un col·lectiu de risc o estan a càrrec de persones dependents. Almenys 16.489 ciutadans han presentat recurs al seu nomenament –d’un total de 82.251 persones elegides, el 20%– i les juntes electorals de zona es preparen per garantir que a les vuit del matí del diumenge electoral totes les taules quedin constituïdes.\nEls titulars i suplents que no compareguin sense causa justificada incorreran en la pena de presó de tres mesos a un any o multa de sis a 24 mesos. Segons la Loreg, no es pot constituir una taula sense la presència d’un president i dos vocals. En el cas que no es compleixi aquest requisit, entren en joc els suplents i, si no n’hi hagués, la junta electoral designa «lliurement» les persones que hagin d’exercir el seu deure «podent fins i tot ordenar que en formi cap algun dels electors que es trobi present al local».\nSegons les recomanacions de la Generalitat, els col·lectius de risc han de votar de 9 hores a 12 hores, per evitar creuar-se amb la resta de la població, però fonts del Govern asseguren que s’ha d’interpretar la norma en el sentit ampli i estan convençuts que la Junta Electoral elegirà representants de l’administració o fins i tot apoderats abans que persones vulnerables que acudeixin a votar a primera hora.\nEl president de la Junta Electoral de Barcelona, el jutge Santiago García, explica a EL PERIÓDICO que davant les aparents dificultats de formar les meses electorals s’està estudiant la possibilitat de crear una borsa de voluntaris per cobrir aquests llocs. El nombre d’excuses presentades fins ara a la seva zona ascendeix a unes 8.000, quan en anteriors eleccions rondaven les 600 o 700. «La gent té por i no està tan predisposada com en altres comicis», admet. Segons la seva opinió, «hi ha un risc evident» que hi hagi problemes per formar les taules. Si s’accepten els recursos, se celebra un altre sorteig fins a 72 hores abans de la votació. Les causes sobrevingudes s’estudien fins al dia de la votació.\nEl doctor i professor de Dret Administratiu a la Universitat de Girona, Josep Maria Aguirre, apunta que la mesura que planteja García és excepcional i que, malgrat no estar escrita en la Loreg, la llei deixa «una enorme discrecionalitat» a les juntes electorals perquè prenguin aquest tipus d’iniciatives. «El que proposa és un pla b interpretant en un sentit ampli la llei per avançar-se al que pugui passar. Està estructurant una solució operativa, factible i ràpida que és obrir una borsa voluntària, preferiblement de funcionaris o treballadors públics per garantir el principi d’objectivitat», postil·la.\nD’altra banda, García comenta que van demanar a la Generalitat i al Tribunal Superior de Justícia de Catalunya (TSJC) que facilités l’assistència de metges a l’hora de resoldre les al·legacions per no anar a les taules. Finalment, els membres de la Junta Electoral de Barcelona tindran l’assessorament de dos metges forenses que ajudaran en els casos més complexos a revisar les excuses i els certificats mèdics que s’exigeixen per fer una primera valoració del cas. Després, la junta és la que ho haurà de resoldre.\nEl president d’aquest organisme electoral afirma que dos metges són pocs davant l’allau de sol·licituds. El problema sorgeix quan la petició es basa en el fet que la persona elegida argumenta no només el risc per a la seva salut, sinó que cuida una persona dependent o amb una edat avançada.\nUrnes, paperetes i equips de protecció ja estan preparats en magatzems municipals per ser distribuïts per tots els col·legis electorals. La Generalitat insisteix que els protocols dissenyats per la Conselleria d’Acció Exterior i la col·laboració del Departament de Salut converteixen els punts de votació en espais «segurs». Les escoles han sigut substituïdes per pavellons i mercats en alguns municipis perquè hi hagi una baixa densitat de transeünts –a Barcelona, gairebé quatre de cada deu habitants hauran de votar en un lloc diferent de l’habitual– i a cada local hi haurà un responsable de seguretat sanitària, elegit pels ajuntaments, que vetllarà pel compliment de les normes: distància, mascareta i cues a l’aire lliure. Aquest operari serà l’encarregat de prendre la temperatura a tots els membres de les meses electorals i rebrà la formació sobre col·locació de l’EPI d’alta seguretat que hauran de vestir de 19 a 20 hores, la franja horària en la qual es recomana el vot als positius per Covid-19 i els seus contactes estrets. El Govern farà un simulacre de votació la setmana vinent a diversos locals de Catalunya per testar el funcionament dels protocols per al bon desenvolupament de la jornada electoral.\n¿Com es pot evitar una mesa electoral?\nDes que s’arriba a la majoria d’edat i fins que es compleixen 70 anys, sempre que se sàpiga llegir i escriure, ningú es lliura de la possibilitat de ser elegit per formar part d’una mesa electoral. Però és possible evitar-ho si compleixes algun dels motius, tant personals, com familiars i professionals, exposats expressament per la legislació electoral.\nCauses relatives a la situació personal que només necessiten ser acreditades: La llei declara exempts de formar part d’una mesa els majors de 70 anys, però deixa oberta la porta perquè els que ja en tinguin 65 ho sol·licitin. També és motiu tenir declarada una discapacitat o ser pensionista d’incapacitat permanent absoluta i gran invalidesa, així com estar de baixa laboral. Les embarassades de més de sis mesos o de descans maternal amb independència que es cobri o no de la Seguretat Social. Ser internat en centres penitenciaris o en hospitals psiquiàtrics, o haver format part d’una mesa electoral almenys en tres ocasions els últims 10 anys i que hi hagi prou persones per ser substituït per d’altres també incloses en la mateixa llista electoral, amb la qual cosa s’evita que s’al·legui en poblacions amb molt pocs habitants o envellides, on sempre són els mateixos que ocupen la mesa. L’últim motiu és ser víctima d’un delicte pel qual s’hagi dictat una resolució judicial que impliqui una pena o mesura cautelar de prohibició d’aproximar-se a algú censat al mateix col·legi electoral.\nCauses personals, les circumstàncies de les quals cal valorar en cada cas: S’avaluarà la lesió, malaltia o malaltia física o psíquica que impedeixi exercir les funcions que impliquen estar en una mesa electoral o que ho converteixin en particularment difícil o penós fer-ho. Ser pensionista per incapacitat permanent total per a una determinada professió o estar en situació de risc durant l’embaràs. Si es té prevista alguna intervenció quirúrgica o prova clínica rellevant el dia de la votació, en els immediatament anteriors o al següent, que siguin inajornables per motius de salut o d’organització dels serveis sanitaris.\nCauses relatives a responsabilitats familiars que es justifiquen per si soles: Les causes previstes a la llei són el període de lactància natural o artificial fins que el nadó compleixi nou mesos (cosa que s’ha d’acreditar amb el llibre de família o certificació de l’encarregat del Registre Civil), així com la cura directa i contínua, per raons de guarda legal, de menors de vuit anys o de persones amb discapacitat o de familiar fins al segon grau de consanguinitat que per raons d’edat, accident o malaltia, no puguin valer-se per si mateixes.\nCauses familiars que s’han de valorar cas per cas: La concurrència el dia de l’elecció d’esdeveniments familiars d’especial rellevància, que resultin inajornables o que això provoqui perjudicis econòmics importants, sempre que l’interessat sigui el protagonista o hi guardi un parentiu de fins al segon grau de consanguinitat. L’altra raó és ser mare o pare de menors de 14 anys, quan s’acrediti que ni l’altre progenitor ni cap altra persona, com un germà més gran, pot ocupar-se’n durant la jornada electoral.\nCauses professionals que permeten eludir la mesa electoral: Els qui durant el dia de la votació facin serveis a les juntes electorals, els jutjats i les administracions públiques i que precisament tinguin encomanades funcions electorals podran presentar al·legacions evitar formar part d’una mesa si així ho acrediten els seus superiors. En la mateixa situació estan els qui hagin de prestar serveis essencials de la comunitat, com metges, sanitaris, membres de protecció civil o bombers, i no puguin ser substituïts per companys. També s’inclou els directors de mitjans de comunicació d’informació general i els caps dels serveis informatius que hagin de cobrir la jornada electoral.


Espot diu que la decisió sobre el lliure pas amb Catalunya no arriba fins demà (però de moment no s'ha de baixar) - Poble Andorrà\nEspot diu que la decisió sobre el lliure pas amb Catalunya no arriba fins demà (però de moment no s’ha de baixar)\nEl Govern andorrà continua defensant que el confinament comarcal que s'aplicarà a Catalunya no afecta, però la Generalitat no està en aquesta línia\nEspot durant la roda de premsa en directe on ha explicat la situació.\nXavier Espot ha explicat que la interpretació que va fer el Govern espanyol respecte a què quedava el pas lliure entre Andorra i Espanya fixava que no hi havia limitació tal com va confirmar l’executiu espanyol a l’andorrà. Malgrat aquesta situació “com hi ha diferents interpretacions” que amb el confinament comarcal es perdia el lliure pas. En tot cas, mentre hi arribi una decisió final, el Cap de Gover recomana “no baixar”.\nEl Cap de Govern ha comentat que Andorra considera que el canvi a confinament comarcal a Catalunya no afecta el Principat. A hores d’ara encara no s’ha arribat a cap acord i “tenim arguments molt sòlids al nostre favor” i “se’ns ha de tractar com un estat tercer qualsevol”. Sense “ni fer promoció turística ni intentant que sigui massiu”.\nFins demà al matí no hi haurà una decisió final per part de la Generalitat i el Govern espanyol. Demà ha de sortir una decisió consensuada. Espot ha indicat que cal “afinar” els raonaments jurídics amb la qüestió sanitària.\nL'FMI recomana retirar a diferents velocitats els ajuts de Govern a les empreses per la crisi